Uittamo

Uittamon kesäteatteri: Ihan Tuuliajolla
2025-07-16 18:00 - 21:00 UTC | Uittamo Paviljonki, Rykmentintie 29, TURKU, 20880, Suomi
Ihan Tuuliajolla – musikaalikomedia Eppujen, Juicen ja Hassisen koneen hiteillä
Musikaali kertoo kaikkien aikojen rock-risteilystä. Tuuliajolla -kiertue oli joukko rock-konsertteja Saimaan rantakaupungeissa, kun yhtyeet purjehtivat Heinävesi-nimisellä sisävesilaivalla kaupungista toiseen. Ensimmäinen Tuuliajolla-risteily tehtiin vuonna 1981 ja kiertueita järjestettiin 1980-luvulla yhteensä viisi.
Tarina saa alkunsa, kun maakuntalehden urheilutoimittaja Eino joutuu vastoin tahtoaan tekemään juttua rock-risteilystä musiikkitoimittajan sairastuttua. Miten Eino selviää tehtävästään, hän kun on juppi, inhoaa rock-musiikkia ja haluaa mennä aikaisin nukkumaan? Kiertueella Eino kohtaa mm. Juicen, Martti Syrjän ja Ismo Alangon. Einon matkaa rock-muusikoiden seurassa kuitenkin helpottaa ihana laivaemäntä Tia.
Tuuliajolla -kiertueella seurataan suomalaisten rock-muusikoiden elämää ja keikkailua. Hulvaton laivamatka tehdään Suomen suvessa yhden viikon aikana. Einon juppimainen elämä ja arvomaailma mullistuvat laivamatkalla täydellisesti, eikä vähiten ihastuttavan laivaemännän ansiosta. Miten kiertueen manageri selviää rock-muusikoiden kanssa, entä laivan kapteeni? Mitä Eino ajattelee kohdatessaan Andy McCoyn, Armi Aavikon ja Dannyn? Musikaalissa kuullaan supersuosittujen Juicen, Hassisen Koneen ja Eppu Normaalin hittejä 80-luvun alusta.
Rooleissa mm. Tatu Mönttinen, Elisa Lairikko/ Mirjam Paaso, Ilpo Kaikkonen, Jussi Ojanen, Timo Järvensivu, Kasperi Kinnunen/ Juha Kinnunen, Simo Stenman.
Käsikirjoitus: Katariina Leino Ohjaus: Petri Lairikko Puvustus ja lavastus: Katariina Leino
Ryhmämyynti sekä inva- ja avustajaliput vain Suomen Musiikkiteatterin oman lipunmyynnin kautta: p. 044 3466 713 (ma-pe klo 09-17) / myynti@musiikkiteatteri.fi www.musiikkiteatteri.fi
Uittamolla upeaan musikaaliin pystyy helposti liittämään väliaikakahvitukset ja kesäiset ruokailut ennen ja jälkeen esityksen, tarjolla mm. kesäinen buffet ennen esitystä. Paikka on komeasti kallionpäällä, josta avautuu häikäisevän kauniit näkymät merelle. Uittamo Paviljongissa pääset aina tunnelmalliseen, lämpöiseen ja kesäiseen tunnelmaan, oli sää sitten mikä tahansa.
Tilaa väliaikatarjoilut ennakkoon: Mari Harittu +358 40 900 3841 / mari@staralone.fi
Osta liput 16.7.2025 klo 18 näytökseen TÄSTÄ
